  Виталий Пронин Туэ июль толэзе Казаньын ортчоз дуннеысь егитъёслэн Универсиадазы, нош 6-тӥ июне Ижевске вуттэмын вал солэн тылыз.Универсиадалэн тылыз Россие вуиз январе. Владивостокысен пӧртэм улосъёсы, городъёсы кожаса, Казаньлы матэктэ. Россиысь 2013 факелоносецъёс огъя 150 сюрс иськемез ортчозы. Валлян гинэ тыл Пермьын вал, толон - Ижын. Универсиадалэсь тылзэ 6-тӥ июле вуоз Казане.Универсиадалэн тылыз Ижын быдэс нунал вал. Эстафеталы кутскон сётӥз спортысь ветеран Николай Стрелков. Отӥяз тылэз город ульчаетӥ нуизы шаерысьтымы адӟем карымон спортсменъёс, спортысь ветеранъёс, журналистъёс. 6 сюрс 200 метрез сюресэз 47 мурт ортчиз. Кӧня ке минутлы дугдылӥзы Ялан ӝуась тыл доры, УдГУ азьысь А. Пушкинлэн синпелетэз азе (6-тӥ июне - быдӟым ӟуч писательлэн вордскем нуналэз).Ужрад йылпумъяськиз Шор площадьын. Татчы бадӟым ӵаша пуктэмын вал. Отысь тылэз ӝуатыны оскизы Олимпиадаосын кык зарни медаль басьтэм Тамара Тихоновалы. Кин Шор площаде мыныны ӧз быгаты, Универсиадалэсь тылзэ адӟыны быгатӥзы 18 часозь К. Герд нимо музейын, нош собере сое нуизы Кирове.Валентина Емельянова Туспуктӥз Александр Горбунов Теги: Казань Универсиада  